CELEX: 62021TN0189
Language: et
Date: 2021-04-10 00:00:00
Title: Kohtuasi T-189/21: 10. aprillil 2021 esitatud hagi – Aloe Vera of Europe versus komisjon

31.5.2021   
            
            
               ET
            
            
               Euroopa Liidu Teataja
            
            
               C 206/39
            
         
      10. aprillil 2021 esitatud hagi – Aloe Vera of Europe versus komisjon
      (Kohtuasi T-189/21)
      (2021/C 206/47)
      Kohtumenetluse keel: inglise
      
         Pooled
      
      
         Hageja: Aloe Vera of Europe BV (Amsterdam, Madalmaad) (esindaja: advokaat B. Van Vooren)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni määrus (EL) 2021/468;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hageja põhjendab oma hagi ühe väitega, et vaidlustatud akt rikub ettevaatuspõhimõtet nii sisuliselt kui ka menetluslikult.
      
                  —
               
               
                  Esimese alamväite kohaselt rikub komisjoni määrus (EL) 2021/468 (1) ettevaatuspõhimõtet. Hageja väidab, et ettevaatuspõhimõte lubab ennetavat regulatiivset tegevust üksnes siis, kui teaduslikust hindamisest ilmneb, et potentsiaalne risk on suurem sellest tasemest, mis oleks ühiskonnale veel vastuvõetav. Käesolevas asjas keelustati vaidlustatud määrusega Aloe vera lehe sisust tehtav geel, samas kui teaduslikust hinnangust ilmnes, et see toode on ohutu. Lisaks väidab hageja, et teadusele tuginemise asemel võeti vaidlustatud määrus vastu mitme suvalise otsuse tulemusena.
               
            
                  —
               
               
                  Teise alamväite kohaselt võeti määrus (EL) 2021/468 vastu ettevaatuspõhimõtet menetluslikult rikkudes. Hageja väidab, et komisjon ei järginud raamistikku, mis on ette nähtud Euroopa Parlamendi ja nõukogu määruse (EL) nr 1925/2006 (2) artiklis 8, ning tugines vääralt Euroopa Parlamendi ja nõukogu määruse (EL) nr 182/2011 (3) artikli 3 lõikes 5 ette nähtud kirjalikule menetlusele ning rikkus proportsionaalsuse ja diskrimineerimiskeelu põhimõtteid.
               
            
         (1)  Komisjoni 18. märtsi 2021. aasta määrus (EL) 2021/468, millega muudetakse Euroopa Parlamendi ja nõukogu määruse (EÜ) nr 1925/2006 III lisa seoses hüdroksüantratseeni derivaate sisaldavate botaaniliste liikidega (ELT 2021, L 96, lk 6).
      
         (2)  Euroopa Parlamendi ja nõukogu 20. detsembri 2006. aasta määrus (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta (ELT 2006, L 404, lk 26).
      
         (3)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT 2011, L 55, lk 13).